CELEX: 52010XG1201(02)
Language: fi
Date: 2010-12-01
Title: Neuvoston päätelmät kulttuurin asemasta köyhyyden ja sosiaalisen syrjäytymisen torjunnassa

1.12.2010   
            
            
               FI
            
            
               Euroopan unionin virallinen lehti
            
            
               C 324/16
            
         Neuvoston päätelmät kulttuurin asemasta köyhyyden ja sosiaalisen syrjäytymisen torjunnassa
   2010/C 324/03
   EUROOPAN UNIONIN NEUVOSTO, joka
   ottaa huomioon Euroopan parlamentin ja neuvoston päätöksen N:o 1098/2008/EY, tehty 22 päivänä lokakuuta 2008, köyhyyden ja sosiaalisen syrjäytymisen torjunnan Euroopan teemavuodesta (2010) (1),
   ottaa huomioon, että Eurooppa-neuvosto hyväksyi 17 päivänä kesäkuuta 2010 pidetyssä kokouksessaan Eurooppa 2020 -strategian, joka on työllisyyden ja älykkään, kestävän ja osallistavan kasvun strategia (2), ja sitoutui edistämään sosiaalista osallisuutta erityisesti vähentämällä köyhyyttä ja pyrkimään saamaan vähintään 20 miljoonaa ihmistä pois köyhyys- ja syrjäytymisriskin piiristä,
   ottaa kiinnostuneena vastaan Euroopan parlamentin 15 päivänä marraskuuta 2007 antaman sosiaalista todellisuutta koskevan päätöslauselman, jonka mukaan sosiaalisen yhteenkuuluvuuden vahvistamisesta sekä köyhyyden ja sosiaalisen syrjäytymisen poistamisesta on tultava Euroopan unionin poliittinen painopiste,
   sekä katsoo seuraavaa:
   
               —
            
            
               kaikilla on oikeus kulttuurin saatavuuteen ja kulttuurielämään osallistumiseen, oikeus saada koulutusta koko elämänsä ajan sekä kehittää luovuuttaan ja valita kulttuuri-identiteettinsä ja kulttuuritaustansa kulttuurin ilmaisumuotojen moninaisuudesta ja odottaa, että niitä kunnioitetaan;
            
         
               —
            
            
               kulttuurin monialaisen ulottuvuuden vuoksi kulttuuripolitiikkaa olisi hyödynnettävä köyhyyden ja sosiaalisen syrjäytymisen torjunnassa;
            
         
               —
            
            
               kulttuurin saatavuus, kulttuuritoimintaan osallistuminen ja kulttuurikasvatus voivat todellakin olla avainasemassa torjuttaessa köyhyyttä ja edistettäessä aiempaa laajemmin sosiaalista osallisuutta, koska ne voivat erityisesti edistää;
               
                           —
                        
                        
                           henkilökohtaista kehittymistä, ilmaisua, tiedostamista, yksilön vapautta ja emansipaatiota sekä aktiivista osallistumista yhteiskuntaelämään,
                        
                     
                           —
                        
                        
                           eristetyssä asemassa olevien ryhmien, kuten esimerkiksi vanhusten, sekä köyhyydestä tai sosiaalisesta syrjäytymisestä kärsivien ryhmien sosiaalista integroitumista sekä tiettyihin yhteiskuntaryhmiin tai kulttuuriryhmiin kohdistuvien stereotypioiden ja ennakkoluulojen tiedostamista ja niiden torjumista,
                        
                     
                           —
                        
                        
                           kulttuurista monimuotoisuutta ja kulttuurienvälistä vuoropuhelua, erojen kunnioittamista ja kulttuurienvälisten haasteiden ennakointia ja niihin vastaamista,
                        
                     
                           —
                        
                        
                           tietojen ja palvelujen saamista kulttuurilaitoksissa, jotka tarjoavat mahdollisuuden käyttää uusia tieto- ja viestintäteknologioita ja erityisesti internetiä,
                        
                     
                           —
                        
                        
                           luovuuden sekä epävirallisen ja arkioppimisen yhteydessä saatujen työmarkkinoilla sekä sosiaalisessa ja kansalaistoiminnassa hyödynnettävissä olevien taitojen kehittämistä.
                        
                     
         KATSOO näin ollen, että on tärkeää sisällyttää kulttuuriulottuvuus köyhyyden ja sosiaalisen syrjäytymisen torjuntaan tähtääviin kansallisiin ja eurooppalaisiin politiikkoihin.
   KEHOTTAA tässä tarkoituksessa JÄSENVALTIOITA JA KOMISSIOTA toimivaltansa puitteissa ja toissijaisuusperiaatetta noudattaen sekä ottaen huomioon niiden institutionaalisen rakenteen:
   
               A.
            
            
               Soveltamaan kokonaisvaltaista, johdonmukaista ja osallistavaa lähestymistapaa kulttuurin monialaisen ulottuvuuden edistämiseksi
               
                           1.
                        
                        
                           sisällyttämällä kulttuurinäkökohdat köyhyyden ja sosiaalisen syrjäytymisen torjuntaan tähtääviin strategioihin ja edistämällä sosiaalista osallisuutta kulttuuripolitiikan avulla,
                        
                     
                           2.
                        
                        
                           noudattamalla politiikkoja, joilla edistetään kaikkien tosiasiallisia mahdollisuuksia päästä osalliseksi kulttuurista ja osallistua kulttuuritoimintaan,
                        
                     
                           3.
                        
                        
                           ottamalla asiaankuuluvat toimijat mukaan strategioiden ja politiikkojen määrittelyyn ja soveltamiseen, mukaan lukien köyhyydessä tai sosiaalisesti syrjäytyneinä elävät henkilöt ja heidän järjestönsä,
                        
                     
                           4.
                        
                        
                           edistämällä paikallistasolla erityishankkeita, joilla varmistetaan sosiaalisen osallistamisen ohjelmien ja kulttuuriohjelmien välinen yhteys,
                        
                     
                           5.
                        
                        
                           kannustamalla yhteistyötä, yhteisten hankkeiden toteuttamista sekä kokemusten ja hyvien toimintatapojen vaihtoa vallankäytön eri tasojen välillä, myös EU:n tasolla, sosiaali-, talous-, kulttuuri-, koulutus- ja nuorisoalojen toimijoiden välillä sekä julkisen vallan ja kyseisten toimijoiden välillä,
                        
                     
                           6.
                        
                        
                           edistämällä tutkimusta ja analyysejä kulttuurin asemasta köyhyyden ja sosiaalisen syrjäytymisen torjunnassa.
                        
                     
         
               B.
            
            
               Vahvistamaan koulutuksen, talouselämän, työelämän ja kulttuurin välisiä yhteyksiä
               
                           1.
                        
                        
                           kannustamalla eritoten taiteilijoiden ja kulttuurilaitosten osallistumisen kautta kulttuuritoimintaa sosiaali-, koulutus- ja nuorisopalvelujen yhteydessä, jotta vahvistetaan kulttuurisia ja kulttuurienvälisiä taitoja ja kannustetaan erityisesti lasten ja nuorten luovuutta ja innovatiivisuutta,
                        
                     
                           2.
                        
                        
                           tunnustamalla, miten tärkeää kulttuurin välitys (3) on kulttuuritoimintaan osallistumisessa ja miten tarpeellista on kehittää tätä varten asianmukaista koulutusta ja parantaa kulttuurin välittäjien ammattitaitoa,
                        
                     
                           3.
                        
                        
                           edistämällä kulttuurialalla hankittujen taitojen hyödyntämistä, jotta helpotetaan osallistumista työmarkkinoille sekä sosiaaliseen ja kansalaistoimintaan,
                        
                     
                           4.
                        
                        
                           toteuttamalla politiikkoja, joiden tavoitteena on mediakasvatus ja digitaalisten taitojen kehittäminen sekä opettaa haavoittuvia ryhmiä ja köyhyydestä tai sosiaalisesta syrjäytymisestä kärsiviä ryhmiä käyttämään uusia tieto- ja viestintäteknologioita, jotka edistävät kulttuurin saatavuutta sekä kulttuurin ilmaisumuotojen ja taiteellisen luovuuden kehittämistä,
                        
                     
                           5.
                        
                        
                           lisäämällä kulttuuri-, sosiaali-, talous-, koulutus- ja nuorisoalojen toimijoiden tietoisuutta yhteyksistä köyhyydestä ja sosiaalisesta syrjäytymisestä kärsiviin henkilöihin, kulttuurienvälisestä vuoropuhelusta ja kulttuurin asemasta sosiaalisen osallisuuden edistäjänä sekä kulttuurin merkityksestä kansalaistoiminnassa.
                        
                     
         
               C.
            
            
               Hyödyntämään kulttuurin mahdollisuuksia torjuttaessa köyhyydestä tai sosiaalisesta syrjäytymisestä kärsiviin sosiaalisiin ja kulttuurisiin erityisryhmiin kohdistuvia stereotypioita ja ennakkoluuloja
               
                           1.
                        
                        
                           edistämällä ohjelmia ja toimia, joilla tuodaan esiin kulttuurin monimuotoisuutta ja kulttuurienvälistä vuoropuhelua, ja kiinnittämällä erityistä huomiota näiden ryhmien väliseen kulttuurivaihtoon – esimerkkeinä voidaan mainita maahanmuuttajat ja yhteiskunta laajasti ymmärrettynä,
                        
                     
                           2.
                        
                        
                           tuomalla esiin tiedotusvälineiden myönteinen rooli, joka niillä voi olla tällä alalla,
                        
                     
                           3.
                        
                        
                           kannustamalla erityisesti nuorisojärjestöjen ja -liikkeiden lapsille ja nuorille suunnattuja toimia kouluissa ja niiden ulkopuolella.
                        
                     
         KEHOTTAA JÄSENVALTIOITA niiden institutionaalinen rakenne huomioon ottaen:
   
               A.
            
            
               Poistamaan kulttuuriin saatavuutta koskevat esteet
               
                           1.
                        
                        
                           valveuttamalla kulttuuriala ottamaan kaikki yleisöryhmät vastaan ja ottamaan huomioon näiden erilaiset tarpeet,
                        
                     
                           2.
                        
                        
                           järjestämällä sopivaa ja helposti saatavilla olevaa kulttuuritiedotusta ja kehittämällä erityisiä tiedotusmenetelmiä haavoittuvassa asemassa olevien yleisöryhmien saavuttamiseksi ottaen erityisesti huomioon vammaiset,
                        
                     
                           3.
                        
                        
                           parantamalla mahdollisuuksia käyttää uusia tieto- ja viestintäteknologioita, erityisesti internetiä, sekä vahvistamalla ja uudistamalla tässä yhteydessä julkisten kirjastojen, paikallisten kulttuurikeskusten ja julkisten internet-yhteyspisteiden tehtävää digitaalisen tietoympäristön olennaisena osana ja kaikille avoimena kulttuuritapaamisten ja -toimien tilana,
                        
                     
                           4.
                        
                        
                           noudattamalla politiikkoja, joilla pyritään alentamaan kulttuurin saatavuuden kustannuksia ja jotka on suunnattu tietyille kohderyhmille,
                        
                     
                           5.
                        
                        
                           parantamalla ja monipuolistamalla kaikkien saatavilla olevaa kulttuurin lähitarjontaa.
                        
                     
         
               B.
            
            
               Parantamaan osallistumista kulttuurielämään ja kulttuuri-ilmaisuun
               
                           1.
                        
                        
                           korostamalla köyhyydestä tai sosiaalisesta syrjäytymisestä kärsivien erityisryhmien osallistumista kulttuuritoimintaan, niiden kulttuurista ilmaisukykyä ja taiteellista luovuutta erityisesti vahvistamalla toimia kulttuurikasvatuksen, kulttuurin välittämisen tai taiteenharjoittamisen aloilla,
                        
                     
                           2.
                        
                        
                           jatkamalla luku- ja kirjoitustaidon, myös digitaalisen lukutaidon, peruskoulutuksen ja kansallisten kielten oppimisen aloilla toteutettavia politiikkoja,
                        
                     
                           3.
                        
                        
                           kannustamalla hankkeita – näihin sisältyvät myös taiteilija-asunnot – joiden avulla voidaan edistää taiteilijoiden ja köyhyydessä tai syrjäytyneinä elävien henkilöiden yhteistyötä,
                        
                     
                           4.
                        
                        
                           hyödyntämällä koulutus- ja nuorisoalan mahdollisuuksia ja kannustamalla toimia, joista kulttuurilaitokset ovat sopineet lasten ja nuorten kulttuurielämään osallistumisen ja kulttuuri-ilmaisun edistämiseksi.
                        
                     
         KEHOTTAA näin ollen JÄSENVALTIOITA JA KOMISSIOTA:
   
               1.
            
            
               hyödyntämään aiempaa paremmin unionin koheesiopolitiikan välineitä köyhyyden ja sosiaalisen syrjäytymisen torjuntaan tähtäävien kulttuurialoitteiden tukemiseksi,
            
         
               2.
            
            
               tuomaan esiin kulttuurin osuutta kehityksessä ja vuosituhattavoitteiden toteuttamisessa,
            
         
               3.
            
            
               ottamaan huomioon nämä päätelmät Eurooppa 2020 -strategian tavoitteiden toteuttamisessa.
            
         
      (1)  EUVL L 298, 7.11.2008, s. 20.
   
      (2)  Asiak. EUCO 13/1/10 REV 1.
   
      (3)  Kulttuurin välityksen tehtävänä on luoda yleisön ja kulttuurin välisiä yhteyksiä.